ماکھن لال چترویدی نیشنل یونیورسٹی آف کمیونکیشن اینڈ جرنلزم

ماکھن لال چترویدی نیشنل یونیورسٹی آف کمیونکیشن اینڈ جرنلزم  بھارت کے شہر بھوپال میں واقع ایک معروف جامعہ ہے۔ یہ ملک کی پہلی جامعہ ہے جو خصوصی طور پر صحافت، ابلاغ عامہ، اشتہاربازی، ڈیجیٹل میڈیا، فلم سازی، فوٹو جرنلزم اور ابلاغی ٹیکنالوجی کے شعبہ جات میں تعلیم فراہم کرتی ہے۔

اس جامعہ کا قیام 1991ء میں مدھیہ پردیش حکومت نے معروف ادیب اور مجاہدِ آزادی پندت ماکھن لال چترویدی کی یاد میں عمل میں لایا۔ جامعہ کا مقصد میڈیا کے مختلف شعبہ جات میں ماہر، بااخلاق اور سماجی طور پر حساس صحافیوں اور ماہرین کی تیاری ہے۔

 تاریخ 
جامعہ کا قیام 1991ء میں مدھیہ پردیش اسمبلی کے ایک ایکٹ کے تحت ہوا۔ ابتدا میں اس کی کلاسیں عارضی عمارتوں میں چلائی گئیں، بعد ازاں اسے بھوپال میں مستقل کیمپس فراہم کیا گیا۔ وقت کے ساتھ ساتھ اس کے ذیلی مراکز نوئیڈا، اندور، گوالیار اور ریوا میں بھی قائم کیے گئے، جہاں صحافت اور کمیونکیشن سے متعلق مختلف کورسز پڑھائے جاتے ہیں۔

 فیکلٹیاں اور شعبہ جات 
جامعہ میں درج ذیل فیکلٹیاں اور ڈیپارٹمنٹس فعال ہیں:

 فیکلٹی آف جرنلزم
 فیکلٹی آف ماس کمیونکیشن
 فیکلٹی آف کمپیوٹر سائنسز
 فیکلٹی آف مینجمنٹ اسٹڈیز
 فیکلٹی آف فلم، ٹیلی ویژن اور انیمیشن

ان فیکلٹیوں کے تحت بی اے، ایم اے، ایم بی اے، ایم سی اے، ایم فل اور پی ایچ ڈی کی سطح کے کورسیز پیش کیے جاتے ہیں۔

 کیمپس 
مرکزی کیمپس بھوپال کے کوٹرا سلطان آباد علاقے میں واقع ہے۔ جامعہ میں جدید اسٹوڈیوز، ایڈیٹنگ لیب، نیوز روم، کمپیوٹر لیب، لائبریری اور سیمینار ہال موجود ہیں۔ طلبہ کے لیے ہاسٹل، کھیل کے میدان اور میڈیا پریکٹس سینٹرز بھی دستیاب ہیں۔

 نمایاں فارغ التحصیل افراد 

 راجیش بھوسلے – نیوز 18 انڈیا
 پرگیا مشرا – این ڈی ٹی وی (سابقًًا، اب وہ یوٹیوب چینل چلاتی ہیں جس میں جدید حالات کا جائزہ لیا جاتا ہے)
 انکت تیواری – صحافی و فلم ساز
 شویتا تیواری – میڈیا ریسرچر

 تنازعات 
یہ جامعہ کئی بار مختلف تنازعات کی وجہ سے سرخیوں میں رہی ہے۔

2019ء میں کیمپس کے طلبہ کے احتجاج کی وجہ سے 23 طلبہ کو برخاست کر دیا گیا۔https://www.indiatoday.in/india/story/makhanlal-journalism-university-professor-protest-students-expelled-1629192-2019-12-18

اسٹڈی انسٹی ٹیوٹس یونین کے مطابق جامعہ کا انتظامیہ جان بوجھ کر "ڈپلوما ان کمپیوٹر اپلیکیشن" کے طلبہ کو ناکام بناتا ہے تا کہ امتحانی ایجنسیوں کو مالی فائدہ پہنچایا جا سکے۔

 مزید دیکھیے 

 بھوپال
 بھارت میں تعلیم
 یوجی سی

 حوالہ جات 

زمرہ:بھارت میں 1991ء کی تاسیسات
زمرہ:1991ء میں قائم ہونے والے تعلیمی ادارے
زمرہ:بھارت کی جامعات
زمرہ:مدھیہ پردیش کی جامعات
زمرہ:ویکی ڈیٹا سے مطابقت رکھنے والی مختصر تفصیل